विलायत पोर्टल : प्राप्त जानकर के अनुसार खाड़ी मामलों के संस्थान के निदेशक अली अहमद का कहना है कि क़तर सीमा पर सऊदी अरब की सैन्य गतिविधियां इस बात की सूचक है कि आले सऊद क़तर के विरुद्ध व्यापक सैन्य कार्यवाही करने का मन बना चुकी है । उन्होंने कहा कि अगर यमन के विरुद्ध सऊदी हमलों में कमी आती है तो इसका मतलब यह है कि आले सऊद क़तर के विरुद्ध सैन्य क्षमता बढा रही हैं। यह हमला हमारे अनुमान से बहुत पहले संभव है। मेरे पास इस बात के स्पष्ट साक्ष्य मौजूद हैं कि ट्रम्प ने सऊदी अधिकारियों से कहा है कि उन्हें क़तर के विरुद्ध सऊदी अरब की सैन्य कार्यवाही पर कोई आपत्ति नहीं है । सऊदी अरब के दो उद्देश्य हैं पहला यह कि वह क़तर को अपने अधीन करना चाहता है । दूसरा यह कि वह क़तर की अकूत संपत्ति पर नज़र गड़ाए हुए है इस बात को इन तथ्यों से भी बल मिलता है कि अमेरिका ने सऊदी अरब को स्पष्ट शब्दों में कहा है कि वह अपनी सुरक्षा के लिए अमेरिका को और अधिक लगान अदा करे, और इन दिनों सऊदी अरब की आर्थिक स्थिति बहुत अच्छी नहीं है ।